
ΑΠΟΦΑΣΕΙ Σ 

Αριθ. 4337 (1) 

Πενταετής απαγόρευση κυνηγιού στην περιοχή «Κάστρο 
Άργους» Ν. Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ. 258 παρ. 5 του Ν.Δ. 86/69 που 
προστέθηκε με το άρθρο 7 παρ. 3 6 του Ν. 177/75 «περί 
αντικαταστάσεως και συμπληρώσεως διατάξεωντινώντου 
Νομοθετικού Διατάγματος 86/69 περί Δασικού Κώδικος». 

2 Τις διατάξεις της 414985/29.11.85 (ΦΕΚ 757Β7 
18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας». 


3. Τις διατάξεις του Π.Δ. 94/1993 (ΦΕΚ 40/Α722.3.93) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή όργανα δια- 
νομαρχιακού επιπέδου του Υπουργείου Γ εωργίας». 

4. Τις διατάξεις του Ν. 2218/94 (ΦΕΚ 90/Α713.6.94) 
«Ίδρυση Νομαρχιακής Αυτοδιοίκησης τροποποίηση δια¬ 
τάξεων για την Πρωτοβάθμια Αυτοδιοίκηση και την Περι¬ 
φέρεια και άλλες διατάξεις». 

5. Τις διατάξεις του Ν. 2240/94 (ΦΕΚ 153/Α/16.9.94) 
«συμπλήρωση διατάξεων για την Νομαρχιακή Αυτοδιοί¬ 
κηση και άλλες διατάξεις». 

6. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΦΕΚ Α' 154/10.9.92). 

7. Τις διατάξεις του άρθρου 14 του Ν. 2399/27.5.96. 

8. Τη Δ.Υ. 24.7.2002 εισήγηση του Γραφείου Θήρας της 
Δ/νσης Δασών Αργολίδας, σε συνδυασμό με την σκοπι¬ 
μότητα απαγόρευσης του κυνηγιού για την προστασία, 
ανάπτυξη, αναπαραγωγή και εκμετάλλευση του θηραμα- 
τικού πλούτου και της άγριας πανίδας της Χώρας μας, 
αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 1.8.2002 μέχρι 31.7.2007 σε έκταση 
6.500 στρεμμάτων στην θέση «Κάστρο» περιφέρειας Δή¬ 
μου Άργους Ν. Αργολίδας, που ορίζεται ως εξής: 

Αρχίζει από τον περιφερειακό δρόμο στην θέση «Γέφυ- 
ρα Ξηριά» ακολουθεί με κατεύθυνση προς δυσμάς τονπε- 
ριφερειακό δρόμο Άκοβας, τον οποίο ακολουθεί μέχρι 
την διασταύρωση προς Αγία Τριάδα στρέφεται νότια 
προς Αγία Τριάδα και ακολουθεί τον περιφερειακό δρόμο 
μέχρι την συνάντηση του δρόμου Μεταμόρφωσης -Τα¬ 
ξιαρχών, τον οποίο ακολουθεί μέχρι την συνάντηση του 
επαρχιακού δρόμου Κεφαλαρίου - Άργους τον οποίο ακο¬ 
λουθεί με κατεύθυνση προς βορράν μέχρι την πόλη του 
Άργους, μέχρι τη Γέφυρα Ξηριά, όπου και άρχισε. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 2002 - 
2003. 

Ναύπλιο, 24 Ιουλίου 2002 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 12474 (2) 

Συμπλήρωση της 10557/28.8.2002 απόφασης του Γενι¬ 
κού Γραμματέα Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2685/99 «κάλυψη δαπανών μετα¬ 
κινούμενων υπαλλήλων εντός και εκτός Επικράτειας κ. ά 
διατάξεις», όπως συμπληρώθηκε με το άρθρ. 25 παρ. 6 
του Ν. 2738/99. 

2. Την 10557/28.8.2002 απόφασή μας «Αύξηση καθ’ 
υπέρβαση ημερών εκτός έδρας υπαλλήλων υπηρετού- 
ντων στη Ν. Α. Φθιώτιδας». 

3. Το 5238/10.9.2002 έγγραφο της Ν.Α Φθιώτιδας - 
Δ/νση Εγγείων Βελτιώσεων. 

4. Το γεγονός ότι το ύψος της προβλεπόμενης από την 
απόφαση αυτή δαπάνης, δεν μπορεί να προβλεφθεί, απο¬ 
φασίζουμε: 

Συμπληρώνουμε την 10557/28.8.2002 απόφαση ως 
εξής: 

Η πρόσθετη δαπάνη, η οποία δεν μπορεί να προβλεφθεί 
θα βαρύνει τις πιστώσεις του οικείου προϋπολογισμού 
της Ν. Α. Φθιώτιδας και του Προγράμματος Δημ. Επενδύ¬ 
σεων (Σ.Α.Ε.)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 24 Σεπτεμβρίου 2002 

Ο Γ ενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-♦- 

Αριθ. 2694 (3) 

Έγκριση προγράμματος κυνηγίου Ελεγχόμενης Κυνηγε¬ 
τικής Περιοχής Αταλο ντο νήσου, Κυνηγετικής περιό¬ 
δου 2002 - 2003. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση - Οργάνωση - 
στελέχωση της Περιφέρειας κ.λπ.». 

2. Τις διατάξειςτωνάρθρων253 και 254του Ν.Δ. 86/69 
«ΠερίΔασικού Κώδικα», όπως έχουν αντικατασταθεί αντί¬ 
στοιχα με τα άρθρα 3 & 4 του Ν. 1775/75. 

3. Τις διατάξεις του άρθρου 3 του Π.Δ. 453/Τα - 
2415/1977 «περί ελεγχόμενων Κυνηγετικών περιοχών και 
των όρων και προϋποθέσεων ασκήσεως Θήρας σ’ αυτές». 

4. Την 235228/5821/1977 απόφαση του Υπουργού Γε¬ 
ωργίας «Περί χαρακτηρισμού και ιδρύσεως Ε.Κ.Π. στο 
νησί Αταλαντονήσι». 

5. Τις διατάξεις του άρθρου 1 παρ. Κ9του Π.Δ. 332/83 
«περί μεταβιβάσεως αρμοδιοτήτων του Υπουργού Γεωρ¬ 
γίας και Προϊσταμένων Διανομαρχιακών Υπηρεσιών του 
Υπ. Γεωργίας στους Νομάρχες». 

6. Την 1667/8.4.2002 (ΦΕΚ 480/Β/2002) απόφαση του 
Γ ενικού Γ ραμματέα Περιφέρειας Στερεός Ελλάδας «Πε¬ 
ρί μεταβίβασης αρμοδιοτήτων στους Προϊσταμένους των 
Δασικών Υπηρεσιών». 

7. Το πρόγραμμα Κυνηγίου που συντάχθηκε και υπο¬ 
βλήθηκε σε μας από το Δασαρχείο Αταλάντης με την 
3865/11.9.2002 αναφορά του, αποφασίζουμε: 


Εγκρίνουμε το Πρόγραμμα της Ελεγχόμενης Κυνηγετι¬ 
κής Περιοχής Αταλαντονήσου Κυνηγετικής περιόδου 
2000 - 2003 ως ακολούθως: 

ΠΡΟΓΡΑΜΜΑ ΚΥΝΗΓΙΟΥ 

Ελεγχόμενης Κυνηγητικής Περιοχής (Ε.Κ.Π.) Αταλα¬ 
ντονήσου κυνηγετικής περιόδου 2002 - 2003. 

ΑΡΘΡΟ 1: 

Για να αποκτήσει κανείς το δικαίωμα κυνηγίου στην κυ¬ 
νηγετική Περιοχή Αταλαντονήσου, απαιτούνται: 

1.1. Κατοχή κοινής αδείας κυνηγίου, ήτοι Τοπικής, Πε¬ 
ριφερειακής ή Γενικής, που να ισχύει και για το Νομό 
Φθιώτιδας. 

1.2. Η απόκτηση Ειδικής άδειας γιατο κυνήγι στην Ελεγ¬ 
χόμενη Κυνηγετική περιοχή. 

ΑΡΘΡΟ 2: 

Γ ια να αποκτήσει ο ενδιαφερόμενος κυνηγός την Ειδική 
άδεια, πρέπει να υποβάλει στο Δασαρχείο Αταλάντης: 

2.1 .α) Αίτηση στην οποία θα αναγράφεται το επώνυμο, 
το όνομα του πατέρα, ο τόπος και η δ/νση κατοικίας, ο 
αριθμός αστυνομικής ταυτότητας, ο αριθμός αδείας κυ¬ 
νηγίου, το είδος της (Τοπική, Περ/κή, Γενική) και η δασική 
αρχή που την εξέδωσε, καθώς και το είδος (πτερωτά ή 
τριχωτά)κυνηγίου που επιθυμεί. 

β) Την άδεια Θήρας που εκδόθηκε σύμφωνα με τις δ/ξεις 
του αρθρ.262του Ν.Δ. 86/69, η υπεύθυνη Δήλωση του άρ¬ 
θρου 8 Ν.1599/1986 στην οποία θα αναγράφεται η χρο¬ 
νολογία, ο αριθμός και η Δασική Αρχή που την εξέδωσε. 

2.2. Η τιμή της ειδικής άδειας, καθορίζεται ως εξής: 

2.2. α Για την πρώτη και δεύτερη ημέρα κυνηγίου: 

2.2. α. 1. Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
Ευρώ 50 (πλέον Φ.Π.Α. 18%). 

2.2. α.2. Γ ια τους υπηκόους λοιπών ξένων κρατών, οι 
οποίοι διαμένουν στη χώρα μας Ευρώ 60 (πλέον Φ.Π.Α. 
18 %). 

2.2. β. Γ ια τις ημέρες πέραν της πρώτης και της δευτέ- 
ρας: 

2.2. β.1 Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
Ευρώ 32,5 (πλέον Φ.Π.Α.18%). Εκτός από τους Έλληνες 
κυνηγούς που κατοικούν στο Ν. Φθ.δας 24 Ευρώ (πλέον 
Φ.Π.Α. 18%). 

2.2. β.2. Για τους υπηκόους λοιπών ξένων κρατών οι 
οποίοι διαμένουν στη χώρα μας Ευρώ 45 (πλέον 
Φ.Π.Α.18%). 

2.3. Η ειδική άδεια ισχύει για την ημερομηνία που ανα¬ 
γράφεται σ’ αυτή. 

2.4. Αν οι ενδιαφερόμενοι κυνηγοί επιθυμούν να κυνη¬ 
γήσουν με άλλους κυνηγούς, το πολύ μέχρι τρεις (3), πρέ¬ 
πει ο καθένας χωριστά να συνυποβάλλει τα δικαιολογητι- 
κά που καθορίζονται στο άρθρο 2 παρ.2.1 ,αβ και να ανα¬ 
γράφονται στην αίτηση του καθενός χωριστά τα ονόματα 
και των υπολοίπων της παρέας. 

2.5. Ο κυνηγός που τήρησε τη διαδικασία του άρθρου 
αυτού, παίρνει σειρά προτεραιότητας κυνηγίου στην 
Ε.Κ.Π., η δε αίτησή του καταχωρείται σε ειδικό βιβλίο του 
Δασαρχείου. 

2.6.0 επόπτης της Ε.Κ.Π. καθορίζει την ημερομηνία κυ¬ 
νηγίου, για κάθε ενδιαφερόμενο, τον αριθμό των κυνηγών 
σε κάθε είσοδο κ.λπ. 

2.7. Ο ενδιαφερόμενος κυνηγός μπορεί να υποβάλλει 
αίτηση για σειρά προτεραιότητας από την 1 Ιανουάριου 
του έτους της Κυνηγετικής περιόδου και να ακολουθήσει 
τη λοιπή διαδικασία αργότερα (δηλ. μετά τη θεώρηση της 
κοινής άδειας κυνηγίου). Κάθε αίτηση πρωτοκολλείται, 
δίδεται η σειρά προτεραιότητας και καταχωρείται, σε ει¬ 
δικά βιβλία. 

ΑΡΘΡΟ 3: 

3.1. Ο κυνηγός που δεν ακολούθησε την διαδικασία του 
άρθρου 2 του Προγράμματος αυτού, δεν έχει κανένα δι¬ 
καίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί 
την ημέρα που ορίσθηκε να κυνηγήσει, τότε μπορεί να 
ορισθεί γι’ αυτόν από την Υπηρεσία άλλη μέρα και αν δεν 
παρουσιασθεί ξανά, τότε το τέλος χάνεται υπέρ του 
ΚΕΦ.ΘΗΡΑΣ και η αίτησή του μπαίνει στο Αρχείο. 

3.3. Αν για οποιαδήποτε αιτία, ύστερα από εισήγηση του 
Επόπτη της Ε.Κ.Π. απαγορευθεί το κυνήγι, η Υπηρεσία 
δεν φέρει καμία ευθύνη παρά μόνο να επιστρέφει στους 
κυνηγούςτα χρηματικά ποσά επιβαρυνόμενα μετά έξοδα 
αποστολής κατά την διαδικασία περί επιστροφής εσόδων 
ως αχρεωστήτως καταβληθέντων. 

ΑΡΘΡΟ 4: 

4.1. Με βάση το βιβλίο προτεραιότητας κυνηγίου, ο 
Επόπτης της Ε.Κ.Π. καταρτίζει τις ονομαστικές καταστά¬ 
σεις των κυνηγών κατά ημερομηνίες. Ο ενδιαφερόμενος 
κυνηγός οφείλει να τηλεφωνήσει στο Δασαρχείο Αταλά¬ 
ντης, δέκα (10) ημέρες μετά την υποβολή της αιτήσεως, 
στα τηλέφωνα (0233) 22171 & 22268 Αταλάντης, για να 
μάθει την ημερομηνία κυνηγίου που καθορίσθηκε γι’ αυ¬ 
τόν ή εφ’ όσον δεν επιθυμεί ο ίδιος, η Υπηρεσία θα του 
ανακοινώσει με έγγραφο την ημέρα κυνηγίου. Σε κυνη¬ 
γούς οι οποίοι θα προσέλθουν για κυνήγι, χωρίς να ειδο¬ 
ποιηθούν από την Υπηρεσία, δεν θα επιτραπεί η είσοδό 
τους στο Αταλαντοννήσι. 

4.2. Ο αριθμός των κυνηγών για κάθε μέρα κυνηγίου, ο 
τρόπος και ο τόπος κυνηγίου, καθώς και άλλες λεπτομέ¬ 
ρειες του κυνηγίου, καθορίζονται από τον Επόπτη της 
Ε.Κ.Π. 

4.3. Σε κάθε τομέα επιτρέπεται να κυνηγάει μόνο μια 
ομάδα κυνηγών και ο αριθμός των κυνηγών κάθε ομάδας, 
δεν πρέπει να υπερβαίνει τους οκτώ (8). 

ΑΡΘΡΟ 5: 

5.1 Οι ενδιαφερόμενοι κυνηγοί μπορούν να παρουσια- 
σθούν την ημερομηνία που καθορίσθηκε στην παραλία 
Αταλάντης (Σκάλα Αταλάντης) το αργότερο μέχρι την 
07:00 ώρα της ημέρας που έχει ορισθεί να κυνηγήσουν. 
Στην συνέχεια εφοδιάζονται με την Ειδική Άδεια και παίρ¬ 
νουν οδηγίες και λεπτομέρειες σχετικά με το κυνήγι από 
τα αρμόδια όργανα της Ε.Κ.Π. 

5.2 Ειδικότερα ενημερώνονται γιατοντόπο συγκεντρώ- 
σεως, ώραενάρξεωςτου κυνηγίου και γενικά για τον τρό¬ 
πο διεξαγωγής του κυνηγίου. 

5.3 Οι κυνηγοί πρέπει να γνωρίζουν τον κανονισμό των 
Κυνηγετικών Περιοχών και τα θηράματα της περιοχής. 

5.4 Η Υπηρεσία δεν αναλαμβάνει καμία ευθύνη για την 
μετάβαση και επιστροφή των κυνηγών στο Αταλαντοννή¬ 
σι, τα δε έξοδα μεταβάσεως και επιστροφής βαρύνουν 
τους κυνηγούς εξ’ ολοκλήρου. 


ΑΡΘΡΟ 6: 

6.1. Ο κυνηγός έχει δικαίωμα να φέρει μαζί του δύο 
όπλα. Επιτρέπεται η χρήση επαναληπτικών όπλων (καρα- 
μπινών) και με γέμισμα μόνο μέχρι δύο φυσίγγια. 

6.2. Ο κάθε κυνηγός μπορεί να χρησιμοποιεί μέχρι δύο 
σκυλιά πτερωτού θηράματος (πουλόσκυλα) τα οποία 
πρέπει να υπακούν στο πρόσταγμα αυτού. 

6.3. Γιατις ημέρες που επιτρέπεται το κυνήγι του Αγριο- 
κούνελου ο κάθε κυνηγός μπορεί να χρησιμοποιεί μέχρι 
δύο σκυλιά δίωξης (λαγόσκυλα) και απαγορεύονται τα 
σκυλιά πτερωτού θηράματος (πουλόσκυλα) καθώς και το 
κυνήγι των πτερωτών. 

ΑΡΘΡΟ 7: 

7.1. Ο κυνηγός ή η ομάδα των κυνηγών που παίρνει μέ¬ 
ρος στο κυνήγι μέσα στην Ε.Κ.Π. συνοδεύεται από αρμό¬ 
δια δασικά όργανα της Ε.Κ.Π. Η Υπηρεσία δε φέρει καμία 
ευθύνη για τυχόν τραυματισμό ή ατύχημα κ.λ.π. κυνηγού 
κατά την διάρκεια κυνηγίου από οποιαδήποτε αιτία. Συνι- 
στάται για την αποφυγή ατυχημάτων στους κυνηγούς να 
φορούν διακριτικά -φωσφορίζοντα ρούχα ή αξεσουάρ. 

7.2. Απαγορεύεται η απομάκρυνση από την ομάδα, με¬ 
μονωμένων κυνηγών. Οι παραβάτες απομακρύνονται της 
Ε.Κ.Π. και στερούνται του κυνηγίου, χωρίς άλλη διατύπω¬ 
ση ή αποζημίωση. 

7.3. Ο κυνηγός που τραυματίζει - κατά την απόλυτο κρί¬ 
ση του Δασικού οργάνου που παρακολουθεί το κυνήγι - 
θήραμα και δεν συλλαμβάνει αυτό, καταβάλει το μισό της 
προβλεπόμενης για το θήραμα αξίας. 

7.4. Απαγορεύεται αυστηρά η διαλογή των φονευθέ- 
ντων θηραμάτων κυνηγός δε, που θα συλληφθεί να μην 
παίρνει το φονευθέν θήραμα, στερείται παντελώς της ει¬ 
σόδου της Ε.Κ.Π. και καταλογίζεται σε βάρος του η αξία 
του θηράματος. 

ΑΡΘΡΟ 8: 

8.1. Μετά το τέλος του κυνηγίου, ο φύλακας ή το εντε¬ 
ταλμένο δασικό όργανο της Ε.Κ.Π., εκδίδει απόδειξη πλη¬ 
ρωμής από τριπλότυπο στέλεχος, το οποίο έχει τις αυτές 
ενδείξεις με το δελτίο εισόδου και εισπράττει το σχετικό 
ποσό. Το αντίγραφο της απόδειξης που θα δίνεται στον 
κυνηγό, αποτελεί νόμιμο τίτλο κατοχής των θηραμάτων 
που αναγράφονται για την μεταφορά κ.λ.π. αυτών. 

8.2. Ομάδα κυνηγών δικαιούται να κατανέμει μεταξύ 
των μελών αυτής, μέχρι το ανώτερο επιτρεπτό όριο, τα 
θηράματα που κυνηγήθηκαν από αυτή. 

8.3. Όταν η ομάδα αποτελείται από Έλληνες κυνηγούς 
και κυνηγούς υπηκόους Κρατών μελών της Ευρωπαϊκής 
Ένωσης, τότε οιτιμές όλωντων φονευθέντων θηραμάτων 
καθορίζονται από τις τιμές των θηραμάτων που αναγρά¬ 
φονται στη στήλη (3) του παρακάτω πίνακα. Αν η ομάδα 
έχει και αλλοδαπούς κυνηγούς άλλων ξένων κρατών τότε 
οιτιμές καθορίζονται με τη στήλη (4) του πίνακα. 

ΑΡΘΡΟ 9: 

9.1. Με απόφαση του Δ/ντή Δασών Ν Φθ/δας ύστερα 
από εισήγηση του Επόπτη, είναι δυνατό να τροποποιηθεί 
το πρόγραμμα Θήρας ή να διακοπεί για ορισμένο χρόνο το 
κυνήγι ή οριστικά για ένα ή όλα τα είδη θηραμάτων. 

9.2. Ο Επόπτης της Ε.Κ.Π. μπορεί, σε περίπτωση κακο¬ 
καιρίας όταν δεν μπορεί να διεξαχθεί το κυνήγι, να καθο¬ 
ρίσει ως μέρα αυτού την επομένη ή και άλλη μέρα. 

9.3. Διακόπτεται το κυνήγι σε οποιαδήποτε περίπτωση 
κρίνει ο Επόπτης της Ε.Κ.Π. 

ΑΡΘΡΟ 10: 


10.1 Κατά την Κυνηγετική περίοδο 2002-2003 επιτρέπε¬ 
ται για κάθε κυνηγό το κυνήγι των κατωτέρω θηραμάτων 
σε αριθμό και τιμή μονάδας. 


Α/Α 

είδος θηράματος 

Επιτρεπόμενος 

Αριθμός 

Τιμή μονάδας 

Ευρώ 

Τιμή μονάδος 
Ευρώ 




Κυνηγοί Έλληνες & 
υπήκοοι Κρατών Ε.Ε. 

Αλλοδαποί κυνηγοί 
εκτός Ε.Ε 

1 . 

Φασιανός 

4 

11,75 

17,60 

2. 

Πέρδικα 

5 

8,8 

14,67 

3. 

Ορτύκι 

5 

4,4 

5,88 

4. 

Αγριοκούνελο 

10 

1,45 

8,8 

5. 

Μπεκάτσα 

10 

5,88 

8,8 

6. 

Περιστεροειδή 

15 

4,4 

6,45 

7. 

Τσίχλες- Κοτσύφια 

30 

2,35 

3,52 


Οι ανωτέρω τιμές επιβαρύνονται με Φ.Π.Α. 8%. 

Ο ανώτερος αριθμός θηραμάτων που μπορεί να σκοτω¬ 
θούν, καθορίζεται σε 2.000 Φασιανούς, 200 Ορτύκια, 
3.000 Πέρδικες, και απεριόριστος αριθμός λοιπών θηρα¬ 
μάτων. 

Για την κυνηγετική περίοδο 2002-2003 και για πειραμα¬ 
τικούς σκοπούς μπορεί να σκοτωθούν θηλυκοί Φασιανοί 
μέχρι ποσοστού 50% του υπάρχοντος πληθυσμού. 

ΑΡΘΡΟ 11: 

11.1 Η κυνηγετική περίοδος της Ε.Κ.Π. Αταλαντονησίου 
αρχίζει τις 7 Οκτωβρίου 2002 ημέρα Δευτέρα και λήγει 
στις 18 Δεκεμβρίου 2002 ημέρα Τ ετάρτη. 

Ημέρες κυνηγίου ορίζονται: 

α) Γ ια πτερωτά θηράματα και Αγριοκούνελο: η Δευτέ¬ 
ρα, Τετάρτη εκτός εάν είναι ημέρα αργίας. 

Με απόφαση του Δ/ντή Δασών Ν. Φθ/δάς είναι δυνατό 
οι ανωτέρω ημερομηνίες να τροποποιούνται, όταν οι συν¬ 
θήκες το επιτρέπουν. 

ΑΡΘΡΟ 12: 

12.1 Οι συνοδοί κυνηγών οι οποίοι υποχρεωτικά πρέπει 
να είναι ενήλικες χωρίς όπλο στη διάρκεια του κυνηγίου, 
πληρώνουν τέλος εισόδου ΙΟΕυρώγια κάθε ημέρα. Οι άλ¬ 
λοι επισκέπτες μπορούν να μπαίνουν χωρίς να πληρώνουν. 

12.2 Όλοι οι επισκέπτες οφείλουν να τηρούν τον κανο¬ 
νισμό προστασίας και ησυχίας των θηραμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Σεπτεμβρίου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΠΑΥΛΟΣ ΑΠΟΣΤΟΛΟΠΟΥΛΟΣ 

-♦- 

Αριθ. 12903, 12846 (4) 

Σύσταση αμιγούς Δημοτικής Επιχείρησης στο Δήμο Πε- 
λασγίας Νομού Φθιώτιδας, με την επωνυμία «Δημοτι¬ 
κή Επιχείρηση Ανάπτυξης Δήμου Πελασγίας» 
(Δ.Ε.Α.ΔΗ.Π.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284 του Π. Δ/τος 
410/95 (Δ.Κ.Κ.), όπως συμπληρώθηκαν και αντικαταστά¬ 


θηκαν με αυτές του άρθρου 11 (παρ. 22,23 και 24) του Ν. 
2503/97 (Φ.Ε.Κ. Α' 107) και 27 του Ν. 2081/92 (Φ.Ε.Κ. Α' 
154), όπως αντικαταστάθηκε με αυτές του άρθρου 2 του 
Ν. 2469/97 (Φ.Ε.Κ. Α'38). 

2. Την 77/2002 απόφαση του Δημοτικού Συμβουλίου 
Δήμου Πελασγίας περί συστάσεως αμιγούς Δημοτικής 
Επιχείρησης με την επωνυμία «Δημοτική Επιχείρηση Ανά¬ 
πτυξης Δήμου Πελασγίας» (Δ.Ε.Α.ΔΗ.Π). 

3. Την 1100/11.2.98 απόφασή μας, με την οποία μεταβι¬ 
βάστηκε το δικαίωμα υπογραφής «Με εντολή Γ ενικού 
Γ ραμματέα» στο Διευθυντή Αυτοδιοίκησης και Αποκέ¬ 
ντρωσης (Φ.Ε.Κ. Β' 179/25.2.98), αποφασίζουμε: 

1. Συνιστούμε στο Δήμο Πελασγίας αμιγή Δημοτική Επι¬ 
χείρηση με την επωνυμία «Δημοτική Επιχείρηση Ανάπτυ¬ 
ξης Δήμου Πελασγίας» (Δ.Ε.Α.ΔΗ.Π.). 

2. Σκοπός της Επιχείρησης είναι: 

• Η κοινωνική, οικονομική και πολιτιστική ανάπτυξη του 
Δήμου Πελασγίας και της ευρύτερης περιοχής. 

• Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινωνικούς φορείς. 

• Η ίδρυση και συμμετοχή σε επιχειρήσεις που συμ¬ 
βάλλουν στην τοπική ανάπτυξη και προωθούν τους σκο¬ 
πούς της επιχείρησης, την στρατηγική του Δήμου Πελα- 
σγίας και την πραγμάτωση του ευρύτερου αναπτυξιακού, 
κοινωνικού και πολιτιστικού ρόλου της τοπικής αυτοδιοί¬ 
κησης. 

• Η σύναψη προγραμματικών συμβάσεων. 

• Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς και άλλους φορείς. 

• Η ανάληψη επενδυτικών πρωτοβουλιών ή η συμμετοχή 
σε επενδυτικές πρωτοβουλίες άλλων φορέων για την αξιο¬ 
ποίηση γεωργικών, κτηνοτροφικών, δασικών, τουριστικών, 
πολιτιστικών και άλλων φυσικών πόρων και αγαθών. 

• Η επιμόρφωση των στελεχών των ΟΤΑ, των νομικών 
τους προσώπων δημοσίου δικαίου και επιχειρήσεών 
τους. 

• Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

• Η διοργάνωση κάθε είδους κοινωνικών, μορφωτικών, 
πολιτιστικών και αθλητικών εκδηλώσεων. 

• Η δημιουργία νέων θεσμών αθλητικού χαρακτήρα κα¬ 
θώς και η προώθηση των ήδη υπαρχόντων. 

• Η κατασκευή, εκμετάλλευση και διαχείριση χώρων 
για κοινωνικούς, πολιτιστικούς, αθλητικούς και ψυχαγω¬ 
γικούς σκοπούς. 

• Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινωνικές αρχές και φορείς για την εξασφάλιση χρη¬ 
ματοδοτήσεων για την ίδια την επιχείρηση ή για λογαρια¬ 
σμό του Δήμου Πελασγίας ή άλλων ΟΤΑ και γενικότερα 
τρίτων, που προωθούν την ανάπτυξη της περιοχής. 

• Η εκπόνηση και ανάθεση εκπόνησης πάσης φύσεως 
μελετών. 

• Η προστασία εκμεταλλεύσεων. 

• Η συντήρηση της αγροτικής οδοποιίας της εδαφικής 
περιφέρειας του Δήμου. 

• Η αξιοποίηση των τοπικών υδάτων και λοιπών φυσι¬ 
κών πόρων. 

• Η ανάληψη εργολαβιών για την κατασκευή πάσης (ρύ¬ 
σεως έργων (κτιριακών, έργων οδοποιίας, έργων ύδρευ¬ 
σης - άρδευσης, κατασκευής πεζοδρομίων, πλακοστρώ¬ 
σεων, διαμόρφωσης κοινόχρηστων χώρων κ.λ.π.). 

• Η αναπαλαίωση των εγκαταστάσεων - κτιρίων που 
μπορούν να φιλοξενήσουν τουριστικές & πολιτιστικές 
δραστηριότητες (αρχοντικά, Μουσεία), η διοίκηση, η δια¬ 
χείριση και η εκμετάλλευση αυτών, καθώς και άλλων, συ¬ 
ναφών με το αντικείμενο της επιχείρησης εγκαταστάσε¬ 
ων, για την βελτίωση του τουριστικού προϊόντος της πε¬ 
ριοχής. 

• Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου Πελασγίας, καθώς και των 
χώρων άθλησης και αναψυχής. 

• Η εκπόνηση εφαρμοσμένων προγραμμάτων κοινωνι¬ 
κής πρόνοιας. 

• Η προώθηση των τοπικών προϊόντων και υπηρεσιών. 

• Η αξιοποίηση, αγορά και λειτουργία χερσαίων μετα¬ 
φορικών μέσων και πάσης φύσεως μηχανημάτων. 

• Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου Πελασγίας. 

• Η οργάνωση και υλοποίηση εκπαιδευτικών και επι¬ 
μορφωτικών προγραμμάτων για την κατάρτιση ανέργων 
δημοτών στους συγκεκριμένους τομείς δραστηριότητας 
της επιχείρησης. 

• Η συνεργασία και η μεταφορά επιτυχημένων πρακτι¬ 
κών από το εσωτερικό και το εξωτερικό στους αντίστοι¬ 
χους τομείς δραστηριότητας της επιχείρησης, η αξιοποί¬ 
ηση εθνικών και ευρωπαϊκών προγραμμάτων και πρωτο¬ 
βουλιών, στους τομείς τουρισμού, πολιτισμού, 
αθλητισμού και περιβάλλοντος, οι διαπολιτισμικές ανταλ¬ 
λαγές και η συμμετοχή σε τοπικά, περιφερειακά και ευ¬ 
ρωπαϊκά δίκτυα και η καλύτερη αξιοποίηση των πολιτιστι¬ 
κών συλλόγων. 

• Η συμμετοχή σε κάθε άλλη δραστηριότητα άλλων φο¬ 
ρέων συναφή με το σκοπό και το έργο της επιχείρησης. 

3. Η διάρκεια της επιχείρησης είναι πενήντα (50) έτη και 
αρχίζει από την δημοσίευση της απόφασης στην Εφημε¬ 
ρίδα της Κυβερνήσεως. 

4. Έδρα της Επιχείρησης θα είναι ο Δήμος Πελασγίας. 
Ο Δήμος θα φροντίσει επίσης για την παραχώρηση του 
κατάλληλου χώρου που θα στεγαστούν τα γραφεία της 
επιχείρησης. 

5. Η Επιχείρηση διοικείται από επταμελές διοικητικό 
συμβούλιο. Από τα μέλη του διοικητικού συμβουλίου οι 
πέντε (5) θα είναι αιρετοί εκπρόσωποι του Δήμου Πελα- 
σγίας έκτων οποίων ένας (1) της μειοψηφίας, ένας (1) εκ¬ 
πρόσωπος των εργαζομένων ατην επιχείρηση αν αυτή 
απασχολεί περισσότερους από είκοσι (20) εργαζομένους 
(σε αντίθετη περίπτωση τη θέση του καταλαμβάνει επί¬ 
σης αιρετός σύμβουλος) και ένας (1) εκπρόσωπος κοινω¬ 
νικού φορέα της περιοχής. 

6. Ο Δήμος θα καταβάλλει στην Επιχείρηση χρηματικό 
ποσό ευρώ 58.694,05 ως αρχικό κεφάλαιο για την κάλυψη 
των λειτουργικών δαπανών, εντός τετραετίας από την 
έγκριση της σύστασης. Η πρώτη δόση θα καταβληθεί με 
τον προϋπολογισμό του έτους 2002. 

7. Πόροι της επιχείρησης είναι: 

α) Η εισφορά του Δήμου 

β) Τα έσοδα από τη διάθεση των προϊόντων της, τη χρή¬ 
ση των υπηρεσιών που παρέχει και των έργων της. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 


δ) Πρόσοδοι από τη δική της περιουσία. 

ε) Κάθε είδους επιχορηγήσεις που προέρχονται από δη¬ 
μόσιους ή ιδιωτικούς φορείς, φυσικά ή νομικά πρόσωπα 
από την Ελλάδα ή το εξωτερικό. 

8. Η επιχείρηση διαλύεται: 

α) με τη συμπλήρωση της πεντηκονταετίας, εκτός αν 
άλλως αποφασίσειτο Δημοτικό Συμβούλιο του Δήμου Πε- 
λασγίας πριν την εκπνοή της 

β) με απόφαση του Δημοτικού Συμβουλίου Πελασγίας, 
που λαμβάνεται με την απόλυτη πλειοψηφία του συνολι¬ 
κού αριθμού των μελών του 

γ) σε περίπτωση πτώχευσής της. 

Τη διάλυση της επιχείρησης ακολουθεί η εκκαθάριση 
της. Στην περίπτωση αυτή η εκκαθάριση γίνεται από εκ- 
καθαριστές που ορίζει με απόφασή του το Δημοτικό Συμ¬ 
βούλιο. Μετά την εκκαθάριση της περιουσίας της επιχεί¬ 
ρησης, όσα περιουσιακά στοιχεία απομένουν περιέρχο¬ 
νται στο Δήμο Πελασγίας. 

Ακροτελεύτια διάταξη 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Πελα- 
σγίας για το έτος 2002 και για τα επόμενα τρία (3) οικον. 
έτη 2003, 2004 και 2005 εξ ευρώ 14.673,51 ετησίως. Η 
σχετική πίστωση θα εγγράφεται κάθε χρόνο στον κωδικό 
Κ.Α. 212.9. του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 26 Σεπτεμβρίου 2002 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 

-♦- 

Αριθ. 6406 (5) 

Χορήγηση άδειας ίδρυσης Κέντρου Αποθεραπείας και 
Αποκατάστασης (Ελάχιστη Μονάδα Ιατρικής Αποκα¬ 
τάστασης), στον Πουλούλη Κωνσταντίνο του Ορέστη. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. Του Ν. 2218/1994 (ΦΕΚ90/1994τ.Α') «Ίδρυση νομαρ¬ 
χιακής αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες 
διατάξεις», που συμπληρώθηκε με το Ν. 2240/1994 (ΦΕΚ 
153/1994 τ.Α'). 

β. Του άρθρου ΙΟτου Ν. 2072/1992 (ΦΕΚ 125/1992τ.Α') 
«Ρύθμιση επαγγέλματος ειδικού τεχνικού προθετικών και 
ορθωτικών κατασκευών και λοιπών ειδών αποκατάστα¬ 
σης και άλλες διατάξεις». 

γ. Του Ν. 2345/1995 «Οργανωμένες υπηρεσίες παρο¬ 
χής προστασίας από φορείς κοινωνικής πρόνοιας και άλ¬ 
λες διατάξεις». 

δ. Του Π.Δ. 395/1993 (ΦΕΚ 166/1993 τ.Α') «Όροι, προϋ¬ 
ποθέσεις και διαδικασία για την ίδρυση, λειτουργία και 
μεταβίβαση Κέντρων Αποθεραπείας και Αποκατάστασης 
από φυσικά ή νομικά πρόσωπα ιδιωτικού δικαίου». 

2. Την υπουργική απόφαση Π4α/4633/29.9.1993 (ΦΕΚ 
789/6.10.1993τ.Β') «Προδιαγραφέςλειτουργίας Κέντρων 
Αποθεραπείας - Αποκατάστασης για την παροχή ιατρικών 
και λοιπών φροντίδων, καθώς και για την διημέρευση των 

ατόμων που περιγράφονται στο άρθρο 10 παρ. 1 του Ν. 
2072/1992». 

3. Την απόφαση 20/27.4.1995 (ΦΕΚ 412/1995 τ.Β' «Ορ¬ 
γανισμός οργάνωσης και λειτουργίας της Νομαρχιακής 
Αυτοδιοίκησης Λάρισας». 

4. Την 1987/1.3.1989 απόφασή μας «Περί συγκροτήσε- 
ως τριμελούς επιτροπής γνωμοδότησης για χορήγηση 
άδειας ίδρυσης και λειτουργίας Κέντρων Αποθεραπείας - 
Αποκατάστασης Νομού Λάρισας». 

5. Τη σχετική αίτηση του αναφερόμενου μετά απαιτού- 
μενα δικαιολογητικά για χορήγηση άδειας ίδρυσης Κέ¬ 
ντρου Αποθεραπείας και Αποκατάστασης (Ελάχιστη Μο¬ 
νάδα Ιατρικής Αποκατάστασης). 

6. Την από 3.9.2002 γνωμοδότηση της αρμόδιας τριμε¬ 
λούς επιτροπής, αποφασίζουμε: 

1 .Χορηγούμε στον Πουλούλη Κωνσταντίνο του Ορέστη 
άδεια ίδρυσης Κέντρου Αποθεραπείας και Αποκατάστα¬ 
σης (Ελάχιστη Μονάδα Ιατρικής Αποκατάστασης),με την 
επωνυμία «ΑΓΙΟΣ ΡΑΦΑΗΛ», η οποία θα παρέχει ιατρικές 
και λοιπές φροντίδες σε ασθενείς που έχουν ανάγκη φυ¬ 
σικής αποκατάστασης και πάσχουν από παθήσεις του κι¬ 
νητικού συστήματος. 

2. Η παραπάνω Μονάδα θα ιδρυθεί σε οικόπεδο που 
βρίσκεται στη Νίκαια Λάρισας. 

3. Η άδεια αυτή καθίσταται αυτοδίκαια άκυρη αν μέσα 
σε μια πενταετία δεν γίνει έναρξη λειτουργίας της Μονά¬ 
δας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Σεπτεμβρίου 2002 

Ο Νομάρχης 

I. ΦΛΩΡΟΣ 

-Φ- 

Αριθ.3154 (6) 

Μερική ανάκληση της 22804/83 απόφασης του Νομάρχη 
Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 &5του Ν. 3200/55 «περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 και 4 του Ν.Δ. 532/70 «περίσυ- 
μπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών 
αρχών διανομαρχικού επιπέδου αρμοδιοτήτων επί θεμά¬ 
των του Υπουργείου Γεωργίας», όπως αυτό τροποποιή¬ 
θηκε με το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας, επί θε¬ 
μάτων Γ εωργίας Συμβουλίων». 

4) Τις διατάξεις του Ν. 2218/94 Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚ Α 90/94), όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 967/4.5.97). 

6) Τις διατάξεις του άρθρου 10 παρ. 8 του Ν. 2503/97 
(ΦΕΚ Α107/97), περί μεταβίβασης αρμοδιοτήτων επί πρά¬ 


ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

7) Την 3398/22.7.1997 απόφασή μας, με την οποία πα¬ 
ρέχεται στον Προϊστάμενο του Τμήματος Εποικισμού - 
Αναδασμού η εξουσία υπογραφής σε ορισμένα από τα 
αντικείμενά μας. 

8) Την 22804/17.6.83 απόφασή μας, με την οποία μετα¬ 
βιβάστηκαν κατά πλήρη κυριότητα στην Κοινότητα Αλι- 
στράτης, οι κοινόχρηστες εκτάσεις του ομώνυμου 
αγρ/τος, σύμφωνα με τις διατάξεις του άρθρου 164 του 
Αγροτ. Κώδικα. 

9) Τις 140/72 και 113/74 αποφάσεις της Επιτροπής 
Απαλ/σεων Σερρών, που έγιναν αποδεκτές από το Ελλη¬ 
νικό Δημόσιο και με τις οποίες αναγνωρίσθηκαν κύριοι 
αντίστοιχα οι παρακάτω επί κοινοχρήστων εκτάσεων, ως 
εξής: 

α) Ο Αδέμης Αθανάσιος του Γεωργίου, επί τμήματος 
εκτάσεως 5375 τ.μ. από το υπ’ αριθ. 9019τεμάχιο «χέρσο 
κοινό», συν. έκτασης 13.379 τ.μ., της Συμπληρ. διανομής 
έτους 1961, του αγρ/τος Αλιστράτης και 

β) Ο Κελεμένης Δημήτριος του Ιωάννου, επί τμήματος 
εκτάσεως3.500τ.μ., απότουπ’ αριθ. 5879 τεμαχίου «χερ- 
σολίβαδο», συν. έκτασης 41.625 τ.μ., της Αρχικής Διανο¬ 
μής έτους 1931 του ως άνω αγρ/τος, αποφασίζουμε: 

Ανακαλούμε μερικώς την 22804/17.6.83 απόφασή μας, 
με την οποία μεταβιβάστηκαν στην Κοινότητα Αλιστρά- 
της, οι κοινόχρηστες εκτάσεις του ομώνυμου αγρ/τος, ως 
ακολούθως: 

Εξαιρούμε της μεταβίβασης της κυριότητας: 

α) Τμήμα έκτασης 5.375 τ.μ. από το υπ’ αριθ. 9019 τε¬ 
μάχιο «χέρσο κοινό», συν. έκτασης 13379 τ.μ., της Συ¬ 
μπληρ. Διανομής έτους 1961, του ως άνω αγρ/τος και 

β) Τμήμα έκτασης 3.500 τ.μ. από το υπ’ 5879 τεμάχιο 
«χερσολίβαδο», συν. έκτασης 41625 τ.μ. της Αρχικής Δια¬ 
νομής έτους 1931 του αυτού αγρ/τος, καθόσον επί των 
εκτάσεων αυτών αναγνωρίσθηκαν κύριοι, όπως στο σκε¬ 
πτικό της παρούσας αναφέρεται. 

Η δημοσίευση της απόφασης στην εφημερίδα της Κυ¬ 
βέρνησης γίνεται σύ μφωνα με την παρ. 4, του άρθρου 164 
του Αγροτ. Κώδικα και από τις διατάξεις αυτής δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Σεπτεμβρίου 2002 
Με εντολή Νομάρχη 

Ο Προϊστάμενος Τμήματος Επικοικισμού - Αναδασμού 
ΔΗΜ. ΜΠΙΡΤΖΟΣ 

-Φ- 

(7) 

ΠΡΑΞΗ. 21781 

Εξουσιοδότηση μελών του Δ.Σ. της Φοιτητικής Λέσχης 
Ε. Μ. Π. να υπογράφουντις επιταγές της Φοιτητικές Λέ¬ 
σχης του Ε.Μ. Πολυτεχνείου. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΗΣ ΦΟΙΤΗΤΙΚΗΣ ΛΕΣΧΗΣ Ε.Μ. ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του άρθρου 29 παρ. 5του Ν. 1268/82. 

2. Τις διατάξεις του άρθρου 49 παρ. 1(β)του Ν. 1404/83. 

3. Τις διατάξεις του άρθρου 2 παρ. 1 του Π.Δ. 387/83 

4. Την απόφαση του Δ.Σ. της Φοιτητικής Λέσχης της 
19.9.2002. 

Σε εκτέλεση των παραπάνω καταρτίζουμε: 

ΠΡΑΞΗ 

Εξουσιοδότησης των παρακάτω αναφερομένων να 
υπογράφουν τις επιταγές της Φοιτητικής Λέσχης που εκ- 
δίδονται σε εξόφληση αντιστοίχων χρηματικών ενταλμά¬ 
των σε βάρος του λογαριασμού της Φοιτητικής Λέσχης, ο 
οποίος τηρείται στην Τράπεζα της Ελλάδος - Τμήμα Δη¬ 
μοσίων Οργανισμών - με αριθμό 26845/8: 

α. Την Α. - Μ. ΣΑΒΒΑΝΗ ΠροϊσταμένητηςΔ/νσης Μέρι¬ 
μνας για επιταγές μέχρι ποσού 293,00 ευρώ. 


β. Σε περίπτωση απουσίας ή κωλύματος της Α. - Μ. Σαβ- 
βανή τις επιταγές αυτές θα υπογράφει η ΕΛ. ΜΟΥΖΑΚΗ, 
υπάλληλος του Τμήματος Φοιτητικής Μέριμνας. 

γ. Την Α. - Μ. ΜΠΑΛΟΔΗΜΟΥ Αναπληρώτρια Πρόεδρο 
του Δ.Σ. της Φοιτητικής Λέσχης για επιταγές άνω των 
293,00 ευρώ (δεύτερη υπογραφή). 

δ. Σε περίπτωση απουσίας ή κωλύματος της Α. - Μ. Μπα¬ 
λοδήμου τις επιταγές άνω των 293,00 ευρώ θα υπογράφει 
ο Α. ΒΓΕΝΟΠΟΥΛΟΣ, Αναπληρωτής Πρόεδρος της Σχο¬ 
λής Μηχανικών Μεταλλείων Μεταλλουργών. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Σεπτεμβρίου 2002 
Ο Πρόεδρος του Δ.Σ. 

ΘΕΜΙΣΤΟΚΛΗΣ Σ. ΞΑΝΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 

θ-ΙΤΙ3ίΙ: \Λ/θΐ3ΙΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Θϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυΐΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































